זרוע האוויר של הצי המלכותי

זרוע האוויר של הצי המלכותי (באנגלית: Fleet Air Arm) היא הזרוע האוויר של הצי המלכותי הבריטי המרכזת את כלל היכולות האוויריות של הצי.

שורשי זרוע האוויר של הצי נמצאים בשירות האוויר של הצי המלכותי שהוקם ב-1914 ובשנת 1918 התמזג ליצירת חיל האוויר המלכותי, בהמשך הצורך בכוח אווירי כחלק מהצי המלכותי התחזק שוב בעיקר עם פיתוח נושאות המטוסים הראשונות, ובאפריל 1924 הוקמה זרוע האוויר של הצי כחלק מחיל האוויר המלכותי. ב-1938 הועברה זרוע האוויר לשירות הצי ומספר חודשים לאחר מכן במאי 1939 נכנסה באופן מלא תחת שליטת אדמירלות הצי המלכותי.

זרוע האוויר כוללת כ-5,000 משרתים שהם כ-20% מכלל המשרתים בצי המלכותי (לא כולל חיל הנחתים המלכותי). הכוח האווירי של הזרוע כולל כ-174 כלי טיס, בהם ה-F-35 לייטנינג II בתפקיד לוחמה ימית, ה-BAE סיסטמס הוק, ושני המסוקים אגוסטה וסטלנד AW159 ויילדקט והאגוסטה וסטלנד AW101 מרלין בתפקידים רב תכליתיים, תובלה ולוחמה נגד צוללות. זרוע האוויר היא אחת מחמש הזרועות הלוחמות של הצי המלכותי; לצד חיל הנחתים המלכותי, צי העזר המלכותי (Fleet Auxiliary), שירות הצוללות (Submarine Service) וצי פני הים (Surface Fleet).

טייסות
טייסות זרוע האוויר של הצי מחולקות לפי ייעוד ומשימה ויושבות דרך קבע במספר בסיס ומתקני הזרוע, בהם בסיס אוויר של הצי המלכותי יובילטון, בסיס אוויר של הצי המלכותי קלדרוז ומפקדת הצי המלכותי בפורטסמות'. נכון לדצמבר 2023, הזרוע כוללת 15 טייסות טיסה ו-2 טייסות סיוע לוגיסטיות, בסוף 2023 נפתחה מחדש טייסת התקיפה האווירית הימית 809 על בסיס מטוסי ה-F-35 לייטנינג II.280px|ממוזער|מסוקי מרלין בנושאת המטוסים אה"מ אילסטריוס, 2014.מבין הטייסות, שמונה מהן עוסקות בהכשרה ואימון על מגוון כלי הטיס של הזורע ויכולות הצי, ארבע עוסקות בסיור ולוחמה נגד צוללות, שתיים עוסקות בתובלה והסקת לוחמים כחלק מכוחות משימה בעיקר לשירות חיל הנחתים, אחת מפעילה כטב"מים ושתיים נוספות מעניקות שירותים לוגיסטיים ומכנאיים לכוחות הזרוע והצי.
טייסות אימון והכשרה: טייסת אוויר ימית 703 עם מטוסי גרוב G-120 TP (בסיס ברקסטון הית'), טייסת אוויר ימית 705 עם מסוקי יורוקופטר EC-135 (בסיס שרוסברי), טייסת אוויר ימית 727 עם מטוסי גרוב G-115 T1 (בסיס יובילטון, סאמרסט), טייסת אוויר ימית 736 עם מטוסי BAE סיסטמס הוק (בסיס קלרוז, קורנוול), טייסת אוויר ימית 744 עם מסוקי אגוסטה וסטלנד AW101 ובואינג CH-47 צ'ינוק (בסיס בוסקום דאון, וילטשייר), טייסת אוויר ימית 750 עם מטוסי קינג אייר (בסיס קלרוז), טייסת אוויר ימית 824 עם מסוקי אגוסטה וסטלנד AW101 מרלין (בסיס קלרוז) וטייסת אוויר ימית 825 עם מסוקי אגוסטה וסטלנד AW159 ויילדקט (בסיס יובילטון).
טייסת תקיפה: בדצמבר 2023 קמה מחדש טייסת אוויר ימית 809 (בסיס מרהאם) על בסיס מטוסי ה-F-35 לייטנינג II לשימוש בנושאות מטוסים, היא הטייסת המבצעית השנייה בכוחות הבריטים (אחרי טייסת 617) לקלוט את המטוס המתקדם.
ממוזער|מטוסי F35B על סיפון נושאת המטוסים אה"מ פרינס אוף ויילס (R09ׂ)לוחמה נגד צוללות וסיור: טייסת אוויר ימית 814 עם מסוקי אוגוסטה וסטלנד AW101 מרלין (בסיס קלרוז), טייסת אוויר ימית 815 עם מסוקי אוגוסטה וסטלנד AW159 ויילדקט (בסיס יובילטון), טייסת אוויר ימית 820 עם מסוקי אוגוסטה וסטלנד AW101 מרלין (בסיס קלרוז) וטייסת אוויר ימית 847 עם מסוקי אוגוסטה וסטלנד AW159 ויילדקט (בסיס יובילטון).
תובלה והסקת לוחמים: טייסת אוויר ימית 845 עם מסוקי אוגוסטה וסטלנד AW159 ויילדקט (בסיס יובילטון) וטייסת אוויר ימית 846 עם מסוקי אוגוסטה וסטלנד AW159 ויילדקט (בסיס יובילטון).
טייסת כטב"מים: טייסת אוויר ימית 700X מפעילה כטב"מים מסוג אירו וירונמן RQ-20 פומה (בסיס קלרוז).
טייסות ללא כלי טיס: טייסת אוויר ימית 1700 הכוללת שירותי לוגיסטיקה, רפואה, הנדסה ותזונה (בסיס קלדרוז) וטייסת אוויר ימית 1710 המספקת מכונאות מתקדמת לכלי טיס (בסיס הצי המלכותי בפורטסמות').

ראו גם
 שירות האוויר של הצי המלכותי
 פיקוד החופים של חיל האוויר המלכותי
 זרוע האוויר של הצבא (הממלכה המאוחדת)

קישורים חיצוניים


 אתר מוזיאון זרוע האוויר.

*
קטגוריה:הכוחות המזוינים של בריטניה: יחידות אוויריות